Nodiadau Cyfarwyddyd Ffurflen Cofrestru ac Atgyfeirio Gofalwyr Sir Benfro

### A ydych yn Ofalwr?

A ydych yn gofalu am aelod o'r teulu neu ffrind na all ymdopi ar ei ben ei hun oherwydd salwch, iechyd gwael, anabledd, problemau o ran iechyd meddwl neu gaethiwed? Os felly, rydych yn Ofalwr, ac mae yna nifer o ffyrdd y gallwch gael cymorth a chefnogaeth. Y cam cyntaf yw treulio rhai munudau yn darllen y nodiadau cyfarwyddyd hyn a llenwi'r ffurflen sydd wedi'i hatodi at y daflen hon.

### Pam y dylech lenwi'r Ffurflen Cofrestru Gofalwr?

Mae eich meddygfa deulu yn rhan o'r cynllun Buddsoddwyr mewn Gofalwyr, sy'n anelu at sicrhau bod Gofalwyr yn cael cymorth sy'n gysylltiedig ag iechyd. Dylech fod wedi cael copi o'r daflen gyda'r ffurflen cofrestru ac atgyfeirio hon. Mae'r daflen yn rhoi rhagor o fanylion am fanteision cofrestru a chael eich atgyfeirio fel Gofalwr. Mae'n ddefnyddiol i'ch meddygfa deulu gael gwybod pwy yr ydych yn gofalu amdano. Os hoffech i'ch meddyg teulu wybod pwy yr ydych yn gofalu amdano, gofynnwch am ffurflen wag i'w llenwi yn eich meddygfa deulu. Bydd angen i chi a'r sawl yr ydych yn gofalu amdano lofnodi'r ffurflen.

### Adran A

Os byddwch yn llenwi Adran A o'r ffurflen, cewch eich cofrestru yn Ofalwr yn eich meddygfa deulu. Mae hyn yn golygu y bydd eich meddygfa deulu yn gallu eich helpu a'ch cefnogi wrth i chi ymgymryd â'ch rôl ofalu.

### Adran B

Mae Adran B yn amlygu'r cymorth a'r gefnogaeth sydd ar gael i Ofalwyr. Os byddwch yn cytuno i unrhyw beth a nodir yn Adran B, bydd eich manylion yn cael eu rhannu â'r sefydliadau, a fydd yn storio ac yn defnyddio eich gwybodaeth bersonol er mwyn eich helpu a'ch cefnogi.

1. Cylchlythyr Cylchlythyr Gazette y Gofalwyr - mae Cylchlythyr Gazette Sir Benfro yn gylchlythyr chwarterol, (3 gwaith y flwyddyn) rhad ac am ddim, lle rydym yn rhannu gwybodaeth â Gofalwyr am wasanaethau, manylion am ddigwyddiadau, a materion a allai effeithio arnynt hwy a'r sawl y maent yn gofalu amdano/amdanynt. Cedwir eich manylion ar gronfa ddata gyfrinachol gan y Gwasanaeth Gwybodaeth a Chymorth i Ofalwyr, ac ni fyddant yn cael eu rhannu â thrydydd partïon. 2. Pecyn gwybodaeth i Ofalwyr Sir Benfro Pecyn gwybodaeth i Ofalwyr Sir Benfro - mae'r pecyn hwn yn cynnwys gwybodaeth am amrywiaeth o bynciau a fydd yn eich helpu gyda'ch rôl ofalu, gan gynnwys cymorth ymarferol a gwybodaeth am fudd-daliadau a materion cyfreithiol. Mae'n cynnwys manylion cyswllt ar gyfer sefydliadau eraill a allai eich helpu chi a/neu'r sawl yr ydych yn gofalu amdano/amdanynt. 3. Gwasanaeth Gwybodaeth a Chymorth i Ofalwyr Gwasanaeth Gwybodaeth a Chymorth i Ofalwyr - mae ein tîm o staff cymorth yn darparu gwybodaeth a chymorth i ofalwyr. Bydd apwyntiad gyda gweithiwr cymorth, a all gwrdd â chi yn eich cartref eich hun, neu mewn lleoliad dewisol, yn cynnig clust i wrando, a gall hefyd eich helpu i flaenoriaethu eich anghenion a rheoli effaith eich rôl ofalu yn well. Bydd hefyd yn eich helpu i fanteisio ar wasanaethau cymorth eraill, gan gynnwys Asesiad o Anghenion Gofalwyr. I gael rhagor o wybodaeth am yr uchod, cysylltwch â'r Gwasanaeth Gwybodaeth a Chymorth i Ofalwyr trwy ffonio 01437 611002 neu anfon neges e-bost i pciss@hafal.org

### Beth fydd yn digwydd pan fyddwch yn cyflwyno'r ffurflen wedi ei llenwi i'ch meddygfa deulu?

Byddwch yn cael eich cofnodi yn Ofalwr yn eich meddygfa deulu. Mae hyn yn golygu y bydd yr holl staff yn gwybod eich bod yn Ofalwr, a dylech gael y cyngor a'r cymorth cywir. Os byddwch yn cytuno i unrhyw beth a nodir yn Adran B o'r ffurflen, bydd eich manylion yn cael eu rhannu â'r sefydliadau, a fydd yn storio ac yn defnyddio eich gwybodaeth bersonol er mwyn eich helpu a'ch cefnogi. Ni fydd eich gwybodaeth yn cael ei rhannu ag unrhyw drydydd parti y tu allan i'r sefydliadau hyn.

June 2020 Carers Form